Občina Tabor, Tabor 21, Tabor, na podlagi 12. člena Pravilnika o pripravi, izvajanju in sofinanciranju letnega programa športa v Občini Tabor (Ur.l. RS, št. 101/2006, 52/2008 s spremembami in dopolnitvami) objavlja

**Javni razpis za zbiranje predlogov za sofinanciranje programov športa v Občini Tabor iz občinskega proračuna za leto 2017**

**I. Splošna določila**

Pravico do sofinanciranja letnih programov športa imajo nosilci in izvajalci športne dejavnosti, ki izpolnjujejo naslednje pogoje:

- da imajo sedež ali podružnico v Občini Tabor;

- da so registrirani vsaj eno leto;

- da imajo zagotovljene materialne, prostorske, kadrovske ali organizacijske pogoje za uresničitev načrtovanih športnih aktivnosti za katere so registrirani;

- da imajo organizirano redno dejavnost;

- da imajo urejeno evidenco o članstvu in plačani članarini, če pridobivajo sredstva za svoje delovanje iz članarine.

**II. Izvajalci**

Za sofinanciranje športnih programov iz občinskega proračuna lahko, ob upoštevanju pogojev iz I. točke, kandidirajo izvajalci športnih programov, ki morajo predložiti dokazila o izpolnjevanju pogojev iz I. točke.

**III. Vsebinska določila**

Za uresničevanje športnih programov se iz sredstev proračuna Občine Tabor sofinancirajo naslednje vsebine:

a) šport predšolskih in osnovnošolskih otrok:

- sofinanciranje stroškov izvajanja programa Zlati sonček, Planinska šola,

- sofinanciranje stroškov športnih dejavnosti, ki jih organizirajo društva in drugi izvajalci;

b) šport v društvih in klubih, ki imajo značaj športno-rekreativne vadbe:

- sofinanciranje stroškov organizacije vadb, kolesarjenj in pohodništva;

c) strokovno izpopolnjevanje:

- sofinanciranje kotizacij;

č) kakovostni in vrhunski športi:

- sofinanciranje stroškov udeležbe na tekmovanjih državnega in meddržavnega nivoja;

d) športne prireditve:

- sofinanciranje stroškov organizacije prireditve.

**IV. Okvirna višina razpisanih sredstev**

Za izvajanje razpisanih programov je Občina Tabor v proračunu za leto 2017 zagotovila sredstva v višini 3.100,00 EUR na proračunski postavki 18051 Sofinanciranje programov s področja športa.

**V. Končna določila**

1. Razpisna dokumentacija za uveljavljanje sofinanciranja vsebin pod točko a, b, c in obrazec vloge za vsebini pod točkama č in d je na voljo na spletni strani Občine Tabor:www.obcina-tabor.si/javni-razpisi.

2. Za vsebine pod točko a, b in c velja zadnji rok za oddajo razpisne dokumentacije **31. marec 2017, do 12. ure** osebno ali s priporočeno pošto na naslov: Občina Tabor, Tabor 21, 3304 Tabor. Prijave morajo biti oddane v zaprti kuverti z oznako: Ne odpiraj! »Javni razpis - šport« z navedbo pošiljatelja na hrbtni strani kuverte.

Za vsebini pod točkama č in d se bodo upoštevale vloge, oddane do porabe sredstev v proračunu (prioritetno se upoštevajo glede na datum prispetja).

3. Prijave, prispele v roku, bodo ovrednotene v skladu s Točkovnikom za vrednotenje programov športa, ki se sofinancirajo iz občinskega proračuna (Uradni list RS, št. 52/2008).

Na predlog komisije direktor občinske uprave s sklepom o izidu razpisa obvesti vse prijavljene na razpis najkasneje v roku 45 dni po datumu, ki je določen za predložitev vlog.
Po preteku pritožbenega roka bodo z izbranimi izvajalci sklenjeni dogovori o sofinanciranju.

4. Dodatne informacije: Saša Zidanšek Obreza, telefon: 03 705 70 88, e-pošta: sasa.zidansek.obreza@obcina-tabor.si.

Številka: 4302-2/2017 Župan Občine Tabor

Tabor, 20.02.2016  **Anton GROBLER** l.r.